《浣溪沙 橄榄》
宋代·吴礼之

南国风流是故乡。红盐落子不因霜。于中小底最珍藏。

荐酒荐茶些子涩，透心透顶十分香。可人回味越思量。

作者简介：字子和，钱塘人。生卒年均不详，[约公元一一九八年前后在世]，即约宋宁宗庆元中前后在世。工词。尝有王生陶女月夜共沉西湖，礼之作霜天晓角吊之。礼之有顺受老人词五卷，《花庵词选》传于世。